**Nr.75591 din 16.03.2020**

 **Aprobat, Vizat, Verificat,**

**Director Executiv, Dir. Ex. Adj. Dir. Ex. Adj.**

**Georgeta Nadia CREȚULEAC Margareta ISĂILĂ Mihai Dragoș BRĂTEANU**

**PLAN DE MĂSURI- DGASPC SUCEAVA**

**Pentru perioada 16-31 martie 2020,**

**de punere în aplicare a Dispozițiilor metodologice nr. 6377/ANDPDCA/09.03.2020 și 6912/ANDPDCA/12.03.2020 ale Președintelui ANPDCA precum și a Hotărârilor Comitetului Național pentru Situații de Urgență din Guvernul României**

**Măsuri care se impun pentru perioada următoare la nivelul tuturor structurilor**

**DGASPC Suceava**

|  |  |
| --- | --- |
| **NR. CRT** | **MĂSURA IMPUSĂ** |
|  | Dezinfectarea permanentă a suprafețelor și spațiilor comune din cadrul sediului DGASPC Suceava precum și din sediile sociale din subordine, cu dezinfectanți pe bază de alcool și clor. |
|  | Intrarea în sediul DGASPC Suceava se face doar pe intrarea principală și doar pentru cazurile care nu pot fi amânate, iar, în acest caz, fiecare persoană solicitantă este preluată de către serviciul la care apelează, personalul din cadrul serviciilor, luând toate măsurile de precauție și igienă necesare. |
|  | Se suspendă vizitele specialiștilor (manageri de caz/asistenți sociali/psihologi etc) în vederea evaluării/monitorizării măsurilor de protecție în familii/servicii sociale, cu excepția situațiilor care impun intervenția în regim de urgență, |
|  | Se suspendă vizitele echipelor de monitorizare la serviciile sociale de tip rezidențial, efectuate conform Dispoziției metodologice Nr. 2568/Cabinet/05.02.2020, emisă de Președintele ANDPDCA, |
|  | Angajații fiecărui serviciu din aparatul propriu dar și din cadrul serviciilor rezidențiale vor completa zilnic, la intrarea în serviciu a unei declarații pe propria răspundere cu privire la starea de sănătate, după un model tipizat pus la dispoziție de către DGASCP Suceava, |
|  | Toți angajații DGASPC Suceava vor completa declarații cu privire la mijlocul de transport cu care vin și pleacă de la domiciliu la serviciu, urmând a respecta prevederile cuprinse în dispoziția întocmită de serviciul resurse umane, cu privire la decalarea programului de lucru. |
|  |  Se suspendă deplasările în teren ale echipelor mobile precum și a echipei din cadrul Serviciului de intervenție în regim de urgență, cu excepția situațiilor care impun intervenția în regim de urgență, |
|  | ***La nivelul centrelor de copii și adulți:***-se interzice accesul în centre a oricărei persoane străine, cu excepția salariaților, în condițiile în care aceștia nu au fost plecați în străinătate și nu au intrat în contact cu persoane care s-au întors din zonele cu risc de infectare sau aflate în carantină |
|  | Se suspendă practica de specialitate a studenților precum și a voluntariatului în toate serviciile sociale, |
|  | Se interzice participarea la spectacole, evenimente, întâlniri, organizarea de excursii precum și învoirile din centru ale beneficiarilor, cu excepția deplasărilor la medic. |
|  | Se recomandă consultarea periodică a beneficiarilor serviciilor sociale de către medicul de familie, în vederea monitorizării stării de sănătate și identificării precoce a oricăror simptome de îmbolnăvire care ar putea afecta colectivitatea. |
|  | Fiecare serviciu rezidențial va afișa pe lângă dispoziții și afișe cu prevenirea infectării de orice fel, o listă cu numere de urgență ale principalelor instituții care pot interveni în cazul unei situații de infectare cu COVID-19 (DSP, medic familie, poliție etc) |
|  | La nivelul fiecărui serviciu rezidențial vor fi întocmite liste cu datele de contact ale personalului care ar putea fi chemat să suplinească lipsa unui alt angajat în caz de îmbolnăvire. |
|  | În ceea ce privește **centrele de adulți**, asistenții medicali care preiau tura, vor măsura temperatura corporală a fiecărui salariat care se prezintă la serviciu. |
|  | ***Pentru asistenți maternali profesioniști și familii de plasament****:*- este interzisă deplasarea în străinătate a oricărui membru al familiei sau împreună cu copilul aflat în plasament, |
|  | -este interzisă participarea la spectacole, evenimente, întâlniri, excursiile precum și învoirile în familia naturala a beneficiarilor, cu excepția deplasărilor la școală sau la medic. |
|  | -este interzisă vizita la domiciliu sau intrarea în contact cu persoane care s-au întors din zonele cu risc de infectare sau aflate în carantină. |
|  | - se va evita deplasarea la sediul DGASPC Suceava cu sau fără copii, fără a anunța în prealabil și fără a fi un caz de urgență. |